《赠别》
宋代·李流谦

水火气类感，草木臭味亲。
君看金石交，分笃均天伦。
朅来东川金，结友轻雷陈。
诸君尽豪俊，著我漫浪身。
酒斟约无算，诗妙各有神。
人事不可知，变态生逡巡。
一代韩荆州，大木卧龙鳞。
客禽失危巢，翩翩傍丛榛。
斗升何细碎，朱丝恐生尘。
知已泪再滴，离群恨方新。
去兹胜社难，胸腹伤人神。
临岐俗何语，一味唯酸辛。
岁晚念裘褐，幸勿忘骚人。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。